**Düwag L** je typ električky vyrobenej v rokoch 1955 – 1957 v západonemeckom závodu Duewag v Düsseldorfe. Celkom bolo vyrobených 84 vozňov (42 motorové a 42 vlečné). Tento typ bol dodaný výhradne prevádzkovateľovi električkovej siete vo Frankfurte nad Mohanom. Vo výrobe bol typ L nahradený modernejším typom Düwag M, v pravidelnej prevádzke bol do roku 2012.

Konštrukcia
-----------

L je jednosmerný štvornápravový motorový električkový vozeň s dvoma dvojnápravovými podvozkami a podlahou v jednej úrovni, určený pre prevádzku sólo alebo v súprave s vlečným vozňom l. Všetky dvojkolesia sú poháňané jednosmernými elektromotormi. Na pravej strane vozovej skrine má typ L troje skladacie elektricky poháňané dvere. Miesta na sedenie tvorili polstrované koženkové sedačky v priečnom usporiadaní 1+2. Napájacie napätie pre výzbroj je 600 V jednosmerného prúdu. Vozidlá L boli štandardne dodávané s pantografom. Vozne sú vybavené jedným predným reflektorom. Vlečný vozeň l konštrukčne vychádza z električky L. Je možné ho spájať s vozmi L do tzv. malých vlakov (MV+VV).

Dodávky električiek
-------------------

| Súčasný štát | Mesto | Stránka | Typ | Roky dodávok | Počet vozňov | Evidenčné čísla | Zdroj |
| --- | --- | --- | --- | --- | --- | --- | --- |
| Nemecko Nemecko | Frankfurt nad Mohanom | stránka | L | 1955 – 1957 | 42 | 201–242 |  |
| l | 42 | 1201–1242 |

Prevádzka električiek
---------------------

Do Frankfurtu nad Mohanom boli v rokoch 1955 – 1957 dodané 42 súpravy vozňov L+l. Prototypy električky L a l boli dokončené v roku 1955. Označené boli evidenčnými číslami 201 a 202. Posledné električky L a l jazdili v pravidelnej prevádzke do roku 1996. Už v roku 1994 bolo bezplatne odovzdaných osem motorových vozňov a desať vlečných do Bukurešti a v roku 1997 päť motorových a štyri vlečné do Galaţi v Rumunsku. V roku 1997 zakúpil dopravný podnik MZK Szczecin z poľského Štetína 3 vyradené vlečné vozy l a zlúčil ich do súprav s motorovými kĺbovými vozňami GT6 pôvodom z Düsseldorfu. V roku 2002 bola ukončená prevádzka týchto električiek v Štetíne. Jeden vozeň l je zachovaný ako historický (ev. č. 551).

Historické vozy
---------------

| Pôvodná
prevádzka | Evidenčné číslo | Súčasný majiteľ | Rok výroby | Historický
od roku | Zdroj |
| --- | --- | --- | --- | --- | --- |
| Frankfurt nad Mohanom | 551 (vlečný) | Múzeum technológie a dopravy v Štetíne | 1957 | 2002 |  |
| 236 (motorový) | Frankfurtské múzeum dopravy | 1956 |  |  |
| 1219 (vlečný) |  |  |  |
| 124 (motorový) | Stadtwerke Verkehrsgesellschaft Frankfurt am Main | 1957 |  |  |
| 1242 (vlečný) |  |  |  |
| 1266 (motorový) | Transurb Galați | 1957 | 2009 |  |

Referencie
----------

1. ↑   *Galaţi, Duewag L — Zoznam vozového parku* [online]. transphoto.org, [cit. 2020-12-27]. Dostupné online.
2. ↑   *Trampage Frankfurt am Main | Typ L* [online]. www.trampage.de, [cit. 2020-12-27]. Dostupné online.
3. 1 2   *Wolfgang Heinze - Straßenbahn Frankfurt a. M.* [online]. www.wolfgang-heinze.de, [cit. 2020-12-27]. Dostupné online.
4. 1 2   *Galaţi, Duewag L — Zoznam vozového parku* [online]. transphoto.org, [cit. 2020-12-27]. Dostupné online.
5. 1 2   *Encyklopedia: Düwag B4 (l)* [online]. Serwis KOMIS, [cit. 2020-12-27]. Dostupné online. (po poľsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Düwag L**

Zdroj
-----

*Tento článok je čiastočný alebo úplný preklad článku Düwag L na poľskej Wikipédii.*